"...każdy może pisać dzisio co chce...". fot. FJD
"na krziżu, kiery tam stoł". fot. FJD
"...wydropali tóm datem na krziżu...". fot. FJD
"...na kolce kiejsi spadowała woda...". fot. FJD
Dzisio Wóm zaś poczytóm po naszymu opowiadanie "Kłopoty Kyrpca", Heryka Jasiczka z książki "Humoreski Beskidzkie".
"Gdo sie za swój jynzyk wstydzi takim niech sie każdy brzidzi".
SZPACYRKYM PO CIESZYNIE
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydze rozumioł
to jyny wiater bydzie po naszymu szumioł"
Kulajóm ryncami
Jak pokroczymy kapke dalij za tyn werk co kiejsi wyrobioł szwajs aparaty to ciepnie sie nóm na łoczy przewielgucne chwolidło na kierym wyoślóne je, czymu łono tam stoji. Przedstowcie se, że je to też nastympno atrakcyja urbanistyczno Cieszyna, kiero nie zustała obalóno i mało tego eszcze fórt wyrobio to samo co sto roków tymu. Dłógi roki tam przeca piykli żymły, chleby i insze wieca po kierych przi kichaniu s nosa suje sie mónka. Chwolóm sie aji tym, że wszecko robióm tak jak to ludzie robowali sto roków tymu, a ciasto do dzisia kulajóm ryncami i eszcze im to nie zbrzidło. Nie wiym czy to je prowda, bo dzisio każdy może pisać co yno chce,coby jak najwiyncyj utarżyć. Ludziska jednakowóż nie poradzóm tak wartko na to prziś i coby do tego dónś czy to je prowda muszóm kupić chocioż jedyn chlyb abo jakómsi żymłem. Je to doś móndrze wymyślóne, bo jesi aji to potym kómusi nie szmakuje to tyn piyrszy roz pinóndze tam przeca trzeja niechać. Tak to je przi każdym kszefcie, że trzeja kapke klijynta obskoczyć i nałobiecować tego na co nie poradzi zaros prziś, czy je to prowda, czy je to jakisi cygaństwo. Prowdóm je to na zicher, że stoł tam kiejsi młyn, a na jego kolca spadowała woda s Bobrówki. Prowdóm też je to, że kierysi zapisoł we starych ksiónżkach o tym młynie uż w roce 1836 i to, że piyrszym młynorzym był Dulawa a potym jedyn za drugim byli aż trzo Müllery. Zaś stopatnos roków tumu prziszli na to, że dobre by było s tego co tam mielóm też cosi upiyc. I coby to wszedcy spamiyntali kiedy to przyszło im do czepani wydropali tóm datem na krziżu, kiery tam stoł a możne, że aji w tym roku tam go postawili. W 1962 roku jak w Polsce Ludowej uż doś było sztrómu to zastawili ty wodne kolca i kupili elektryczne motory, kiere dalij krynciły tyn młyński werk. Czy to sie krynci do dzisia tego nie wiym, bo żodnego hórdanio tam nie słyszeć.
Mini słownik:
pokroczyć - podejść,
werk - fabryka,
szwajs aparat - spawarka,
chwolidło - reklama,
obalić - przewrócić,
żymła - bułka,
wieca - rzeczy,
kulać - turlać,
utarżyć - zarobić,
na to prziś - na to wpaść,
kszeft - biznes,
na zicher - na pewno,
czepań - głowa,
sztróm - prąd.
Mjyjcie sie wszedcy dobrze i wiesiołego popióntku.
Dzisio Wóm zaś poczytóm po naszymu opowiadanie "Kłopoty Kyrpca", Heryka Jasiczka z książki "Humoreski Beskidzkie".
pol_Latn szl_Latn mos_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn knc_Latn szl_Latn hau_Latn ces_Latn szl_Latn ind_Latn luo_Latn pol_Latn szl_Latn szl_Latn knc_Latn bjn_Latn szl_Latn uzn_Latn szl_Latn szl_Latn szl_Latn szl_Latn szl_Latn